২০২৫ ভারত–পাকিস্তান সংকট

২৩ এপ্রিল ২০২৫-এ, ভারত ও পাকিস্তানের মাঝে একটি সংকটের আবির্ভাব হয়। এটি মূলত শুরু হয় পহেলগাঁও হামলার কারণে, যেখানে অস্ত্রধারীদের গুলিতে ২৫জন পর্যটক ১জন স্থানীয় বেসামরিক নাগরিক নিহত ও ২০জন আহত হয়। ভারত এই হামলায় পাকিস্তানের বিরুদ্ধে সীমান্ত সন্ত্রাসবাদকে মদদ দেওয়ার অভিযোগ এনেছে, যেখানে পাকিস্তান-ভিত্তিক, জাতিসংঘ-মনোনীত সন্ত্রাসী গোষ্ঠী লস্কর-ই-তৈয়বার একটি শাখা বলে বিবেচিত, দ্য রেজিস্ট্যান্স ফ্রন্ট (টিআরএফ) এই হামলার দায় স্বীকার করেছে।

ফলস্বরূপ, ভারত পাকিস্তানি কূটনীতিকদের বহিষ্কার এবং নিজস্ব কূটনীতিকদের প্রত্যাহার, ভিসা স্থগিত, সীমান্ত বন্ধ এবং সিন্ধু জল চুক্তি থেকে প্রত্যাহার করে নেয়, অন্যদিকে পাকিস্তান অভিযোগ অস্বীকার করে এবং বাণিজ্য নিষেধাজ্ঞা আরোপ, আকাশসীমা–সীমান্ত পারাপার বন্ধ ও সিমলা চুক্তি স্থগিত করে। ভারতের নিরাপত্তা বিষয়ক মন্ত্রিসভা কমিটি (সিসিএস) ভারতীয় নাগরিকদের পাকিস্তান ভ্রমণ এড়াতে জোরালোভাবে আহ্বান জানিয়েছে এবং বর্তমানে যারা দেশে আছেন তাদের যত তাড়াতাড়ি সম্ভব ফিরে আসারও আহ্বান জানিয়েছে।

 পটভূমি 

১৯৮০-এর দশকের শেষ দিকে জম্মু ও কাশ্মীরে একটি ইসলামপন্থী সশস্ত্র বিদ্রোহ শুরু হয়। এর ফলে অঞ্চলটি থেকে কাশ্মীরি হিন্দুরা ব্যাপকহারে পলায়ন করতে বাধ্য হয়। সেই বিদ্রোহ আজও অব্যাহত রয়েছে।

২০২৫ সালের ২২ এপ্রিল, ভারতের প্রশাসনিক নিয়ন্ত্রণাধীন জম্মু ও কাশ্মীরের অনন্তনাগ জেলার পহেলগাঁওয়ের কাছে বৈসরান উপত্যকায় একটি সন্ত্রাসবাদী হামলা হয়। এতে অন্তত ২৬ জন পর্যটক নিহত হন এবং ২০ জনের বেশি মানুষ আহত হন। ভারতীয় সংবাদমাধ্যমকে দেওয়া প্রত্যক্ষদর্শীদের বক্তব্য অনুযায়ী, হামলাকারীরা গুলিচালনার আগে সম্ভাব্য ভুক্তভোগীদের ধর্মীয় পরিচয় সম্পর্কে প্রশ্ন করে। তারা বিশেষভাবে অমুসলিমদের লক্ষ্য করে গুলি চালায়।

এই হামলাটি ২০০০ সালের পর জম্মু ও কাশ্মীর অঞ্চলে ভারতীয় সাধারণ নাগরিকদের ওপর সবচেয়ে প্রাণঘাতী মারাত্মকহামলাগুলির একটি হিসেবে পরিগণিত হয়। দ্য রেজিস্ট্যান্স ফ্রন্ট (টিআরএফ) সংগঠনটি শুরুতে এই হামলার দায় স্বীকার করে। টিআরএফ-কে পাকিস্তানভিত্তিক এবং জাতিসংঘ ঘোষিত সন্ত্রাসী গোষ্ঠী লস্কর-ই-তাইয়েবার একটি শাখা বলে মনে করা হয়।  সংগঠনটি জানায়, কাশ্মীরে ভারতীয় নাগরিকদের বসবাস ও কাজের অনুমতির বিপক্ষে এই হামলা চালানো হয়েছে, কারণ এর ফলে বহিরাগতরা সেখানে বসতি স্থাপন করছে। তবে হামলার চার দিন পর সংগঠনটি দায় স্বীকারের বক্তব্য প্রত্যাহার করে।

 কূটনৈতিক সংকট 
২৩ এপ্রিল রাতে, ভারতের বিদেশ সচিব বিক্রম মিশ্রী নিরাপত্তা বিষয়ক মন্ত্রিসভা কমিটি (সিসিএস)-এর বৈঠকের পর একটি বিশেষ প্রেস ব্রিফিং করেন। তিনি পাকিস্তানের সাথে সিন্ধু জল চুক্তি সাময়িকভাবে স্থগিত করার ঘোষণা দেন, যা ততক্ষণ কার্যকর থাকবে যতক্ষণ না পাকিস্তান সীমান্ত পার হয়ে সন্ত্রাসবাদে সমর্থন বন্ধ করে। এছাড়া, আটারি-ওয়াঘা সীমান্তের চেকপোস্ট বন্ধ, সার্ক ভিসা ছাড় স্কিমের অধীনে পাকিস্তানি নাগরিকদের ভারত ভ্রমণ নিষিদ্ধ এবং আগে জারি করা সব ভিসা বাতিলের ঘোষণা দেওয়া হয়। নয়াদিল্লিতে পাকিস্তান হাই কমিশনের সামরিক উপদেষ্টাদের বহিষ্কার করা হয়, ইসলামাবাদে ভারতীয় উপদেষ্টাদের প্রত্যাহার করা হয়, এবং ভারতীয় হাই কমিশনের কর্মী সংখ্যা ৫৫ থেকে কমিয়ে ৩০ করা হয়।

পাকিস্তানের পররাষ্ট্র মন্ত্রণালয় হামলায় নিহতদের পরিবারের প্রতি সমবেদনা জানায়,  প্রতিরক্ষামন্ত্রী খাজা আসিফ পাকিস্তানের জড়িত থাকার অভিযোগ প্রত্যাখ্যান করে এটিকে "জনগণের বিদ্রোহ" বলে উল্লেখ করেন। পরবর্তীতে স্কাই নিউজকে দেওয়া সাক্ষাৎকারে তিনি বলেন, "গত ৩০ বছর ধরে পশ্চিমা দেশগুলোর নির্দেশে পাকিস্তান সন্ত্রাসবাদে জড়িত ছিল।"

সিন্ধু চুক্তি স্থগিত করাকে পাকিস্তান "অপরিণত ও অগ্রহণযোগ্য" বলে প্রতিক্রিয়া জানায়। তারা ভারতের বিরুদ্ধে "পূর্ণমাত্রায় জবাব" দেওয়ার হুঁশিয়ারি দেয় এবং পানিসম্পদের প্রভাবকে "যুদ্ধের কাজ" বলে ঘোষণা করে। ২৪ এপ্রিল, পাকিস্তান ভারতীয় নাগরিকদের ভিসা স্থগিত, আকাশসীমা বন্ধ, কূটনীতিকদের বহিষ্কার এবং সামরিক উপদেষ্টাদের ৩০ এপ্রিলের মধ্যে দেশ ছাড়ার নির্দেশ দেয়। তবে শিখ তীর্থযাত্রীদের জন্য কারতারপুর করিডোর খোলা রাখা হয়। পাকিস্তান ভারতের সাথে সব বাণিজ্য বন্ধ করে দেয় এবং প্রতিশোধ হিসেবে ১৯৭২ সালের সিমলা চুক্তি স্থগিত করে। আটারি-ওয়াঘা সীমান্তে প্রতীকী করমর্দন বাতিল করা হয়।

 নদীর জল মুক্তি 
২৩ এপ্রিল সিন্ধু জল চুক্তি ১৯৬০ বাতিলের পর, ২৬ এপ্রিল থেকে পাকিস্তানে প্রতিবেদন ভেসে বেড়াতে থাকে যে ভারত পাকিস্তানকে অবগত না করেই ঝিলাম নদীর জল ছেড়ে দিয়েছে, যার ফলে মুজাফফারাবাদে বন্যা, জলের স্তর বৃদ্ধি এবং আতঙ্ক সৃষ্টি হয়।

 স্থল অভিযান ও ক্ষেপণাস্ত্র হামলা 

হামলার পর, ভারতীয় সেনাবাহিনী, আধাসামরিক বাহিনী এবং জম্মু ও কাশ্মীর পুলিশ যৌথভাবে ঘেরাও ও তল্লাশি অভিযান শুরু করে। পহেলগাঁও এলাকায় সাময়িক অস্থায়ী অবরোধ জারি করা হয়। এবং জঙ্গিদের খুঁজে বের করার জন্য ভারতীয় সেনাবাহিনীর হেলিকপ্টার ব্যবহার করে জঙ্গিদের অবস্থান শনাক্তের চেষ্টা করা হয়। তারা পীর পঞ্জাল পর্বতমালার ওপরের  দিকে পালিয়ে গিয়েছিল বলে জানানো হয়। 

অঞ্চলে পাল্টা সন্ত্রাস দমন অভিযানও চালানো হয়। ২৪ এপ্রিল, জম্মুর উদমপুর জেলার বাসন্তগড় এলাকায় জঙ্গিদের ঙ্গে সংঘর্ষে একজন ভারতীয় সেনা নিহত হন এবং আরও দুইজন আহত হন। একই সংঘর্ষে নিরাপত্তা বাহিনীর হাতে লস্কর-ই-তৈয়বার সিনিয়র কমান্ডার আলতাফ লাল্লি নিহত হয়।।   ২৬শে এপ্রিল,  পুলওয়ামা এবং কুলগাম জেলায় সন্দেহভাজন জঙ্গিদের বাড়ি নিয়ন্ত্রিত বিস্ফোরণের মাধ্যমে ধ্বংস করে দেয় নিরাপত্তা বাহিনী। ভারতীয় কর্তৃপক্ষ জানায়, এই দুই ব্যক্তি পহেলগাঁও হামলার সঙ্গে যুক্ত ছিলেন।

রত ও পাকিস্তান—উভয় দেশের বিমানবাহিনী নিয়ন্ত্রণ রেখা সংলগ্ন এলাকায় ব্যাপক টহল দেয়। বিএসএফের ১৮২তম ব্যাটালিয়নের একজন সৈনিক ভুল করে ফিরোজপুর সীমান্তের পাকিস্তানি অংশে  ঢুকে পড়লে তাকে পাকিস্তান রেঞ্জার্স আটক করে।   

৪ এপ্রিল থেকে ১ মে-র মধ্যে ভারত ও পাকিস্তানের সেনাবাহিনীর মধ্যে একাধিকবার গোলাগুলি চলার ঘটনা ঘটে।    খবরে বলা হয়েছে, পাকিস্তানের সেনাবাহিনী নিয়ন্ত্রণ রেখা বরাবর বিভিন্ন সেক্টরে ছোট অস্ত্রের গুলিবর্ষণ শুরু করেছে, ভারতীয় গণমাধ্যম জানায়, পাকিস্তানি সেনাবাহিনী বিভিন্ন সেক্টরে  "বিনা উস্কানিতে" গুলি চালায়।   পাকিস্তানি সেনাবাহিনী জানিয়েছে যে তারা সাতওয়াল সেক্টরে এবং ভিম্বর জেলার মানাওয়ার সেক্টরে নিয়ন্ত্রণ রেখা বরাবর ভারতের দুটি সামরিক কোয়াডকপ্টার ড্রোন গুলি করে ভূপাতিত করেছে।

২৮শে এপ্রিল, কিস্তানের প্রতিরক্ষামন্ত্রী আসিফ বলেন, ভারতের সেনাবাহিনীর হামলা "অত্যাসন্ন"। ৩০ এপ্রিল, পাকিস্তান দাবি করে তাদের কাছে "বিশ্বস্ত গোয়েন্দা তথ্য" আছে যে, কয়েক ঘণ্টার মধ্যেই ভারত সামরিক অভিযান শুরু করতে চলেছে। ২৯শে এপ্রিল রাতে, পাকিস্তানি বাহিনী কাশ্মীরের আন্তর্জাতিক সীমান্তে গুলি চালায়।   ১ মে, ভারতের স্বরাষ্ট্রমন্ত্রী অমিত শাহ বলেন, এই হামলায় জড়িত কোনও জঙ্গিকে ছাড়া হবে না, প্রত্যেককে উপযুক্ত শাস্তি দেওয়া হবে।

৩ মে, পাকিস্তান রেঞ্জার্সের একজন সৈনিক সীমান্ত পেরিয়ে ভারতে প্রবেশ করলে তাকে বিএসএফ আটক করে।

৫ মে, ভারতের স্বরাষ্ট্র মন্ত্রণালয় ৭ মে ৭টি রাজ্য জুড়ে “শত্রু দেশের আক্রমণের ক্ষেত্রে কার্যকর বেসামরিক প্রতিরক্ষা ব্যবস্থা” মহড়া পরিচালনা করা হবে। ভারত সর্বশেষ এই ধরনের মহড়া ১৯৭১ সালে পরিচালনা করেছিল। প্রতিবেদনে  বলা হয়, এই মহড়ায় বিমান হামলার সতর্কতামূলক  সাইরেন চালু, আলো নেভানো (ব্ল্যাকআউট) পদ্ধতি, সাধারণ মানুষকে সিভিল ডিফেন্স প্রশিক্ষণ এবং নিরাপদে সরিয়ে নেওয়ার পরিকল্পনা অন্তর্ভুক্ত রয়েছে। 

৬ মে, ভারত পাকিস্তানের উপর ক্ষেপণাস্ত্র হামলা চালায় ।  এই অভিযানে রাফাল যুদ্ধবিমান ব্যবহার করা হয়, যা এসসিএএলপি (SCALP) ক্রুজ ক্ষেপণাস্ত্র দিয়ে সজ্জিত ছিল। পাকিস্তানের একাধিক শহরে আঘাত হানা হয়, যার মধ্যে রয়েছে বাহাওয়ালপুর, মুরিদকে, গুলপুর, ভিম্বর, চাক আমরু, বাঘ, কোটলি, শিয়ালকোট এবং মুজাফফরাবাদ। এর প্রতিক্রিয়ায়, পাকিস্তানের প্রধানমন্ত্রী শেহবাজ শরীফ  ভারতের এই “কাপুরুষোচিত” হামলার কঠোর জবাব দেওয়ার ঘোষণা দেন। পরে পাকিস্তানি সূত্র জানায়, তারা ভারতীয় আকাশসীমার মধ্যেই ভারতের পাঁচটি যুদ্ধবিমান ভূপাতিত করেছে।                                                                        

                                                                                                                                       নদীর জল মুক্তি 
২৩ এপ্রিল ১৯৬০ সালের  সিন্ধু জলচুক্তি স্থগিত করার পর, ২৬ এবং ২৭ এপ্রিল পাকিস্তানের মুজাফ্ফরাবাদ থেকে স্থানীয় প্রতিবেদন উঠে আসে যে, ভারত উরি বাঁধ থেকে কোনো রকম আগাম সতর্কতা ছাড়াই ঝিলাম নদীতে নদীতে জল ছেড়েছে। এর ফলে আকস্মিকভাবে নদীতে জলস্তর বেড়ে যায়, বন্যা পরিস্থিতি সৃষ্টি হয় এবং মানুষের মধ্যে আতঙ্ক ছড়িয়ে পড়ে।  প্রতিবেদনে আরও দাবি করা হয় যে, পাকিস্তানের শিয়ালকোটে চেনাব নদীতে জলের স্তর উল্লেখযোগ্যভাবে হ্রাস পেয়েছে। উপগ্রহ চিত্রে নদেখা যায়, নদীর তলদেশ অনেকটা শুকিয়ে গিয়েছে। ৪ মে  জানা যায়, ভারত চেনাব নদীর উপর নির্মিত বাগলিহার বাঁধ বন্ধ করে দিয়েছে এবং নীলম নদীর ওপর কিষানগঙ্গা বাঁধেও একই পদক্ষেপ নেওয়ার পরিকল্পনা করছে। 

 প্রতিক্রিয়া 
জাতিসংঘ উভয় পক্ষকে "সর্বোচ্চ ধৈর্য" দেখাতে এবং কূটনৈতিকভাবে সমস্যা সমাধানের আহ্বান জানিয়েছে। এদিকে ইসলামি প্রজাতন্ত্রী ইরান পাকিস্তান ও ভারতের টানাপোড়েনের সমাধানে মধ্যস্ততার প্রস্তাব রেখেছে।

সন্ত্রাসী হামলার পর রাশিয়া তার নাগরিকদের পাকিস্তান ভ্রমণের বিরুদ্ধে ভ্রমণ সতর্কতা জারি করে। নিষেধাজ্ঞায় অঞ্চলটিতে ক্রমবর্ধমান নিরাপত্তা ঝুঁকির বিষয়টি উল্লেখ করা হয়। যুক্তরাজ্যও প্রায় একই সময়েই সতর্কতা জারি করে।

অন্যদিকে, মার্কিন পররাষ্ট্র দফতর ভারত-নিয়ন্ত্রিত জম্মু ও কাশ্মীরের জন্য তাদের ভ্রমণ নির্দেশনায় লেভেল ৪ অর্থাৎ "ভ্রমণ করবেন না" বলে সতর্কতা জারি করেছে, যেখানে সন্ত্রাসবাদ ও গণঅস্থিরতার উচ্চ ঝুঁকির কথা উল্লেখ করা হয়েছে। এছাড়াও, নয়াদিল্লিতে অবস্থিত মার্কিন দূতাবাস পরিস্থিতি ঘনিষ্ঠভাবে পর্যবেক্ষণ করছে বলে নিশ্চিত করেছে এবং অপরাধীদের বিচারের আওতায় আনার দাবি জানিয়েছে। তারা ভারতের সন্ত্রাসবিরোধী প্রচেষ্টাকে সমর্থন করার কথাও পুনর্ব্যক্ত করেছে। তবে ২৬ এপ্রিল এক টুইটে মার্কিন রাষ্ট্রপতি ডোনাল্ড ট্রাম্প কূটনৈতিক সংকটটিকে নিচু করে দেখান, বলেন যে উভয় জাতির "ঐ লড়াই ১,০০০ বছর যাবত হয়ে আসছে", জানা সত্ত্বেও যে কাশ্মীর সংকট ১৯৪৭ সালে শুরু হয়।  যুক্তরাষ্ট্রের পররাষ্ট্রমন্ত্রী মার্কো রুবিও জানান তিনি পরিস্থিতি নিবিড়ভাবে পর্যবেক্ষণ করছেন। তিনি  ভারতের জাতীয় নিরাপত্তা উপদেষ্টা অজিত ডোভালের ফোনালাপে ‘অপারেশন সিঁদুর’ নিয়ে আলোচনা করেছেন।

এই ঘটনার পর যুক্তরাজ্যের লন্ডনে পাকিস্তান হাই কমিশনের সামনে ভারতীয় প্রবাসীদের দ্বারা বিক্ষোভ অনুষ্ঠিত হয়।  

পরবর্তীতে ভারত সরকার পাকিস্তানভিত্তিক বেশ কয়েকটি ইউটিউব চ্যানেলের ওপর নিষেধাজ্ঞা জারি করে, যেগুলো উসকানিমূলক, সাম্প্রদায়িকভাবে স্পর্শকাতর বিষয়বস্তু এবং ভারত, তার সেনাবাহিনী ও নিরাপত্তা সংস্থাগুলোর বিরুদ্ধে ভুয়া প্রচার চালাচ্ছিল। একইসঙ্গে কয়েকজন পাকিস্তানি তারকার ইনস্টাগ্রাম অ্যাকাউন্টেও নিষেধাজ্ঞা জারি করা হয়। 

২০২৫ সালের মে মাসে, পাকিস্তানের অভিনেতাদের একটি জোট—যার মধ্যে আন্দান সিদ্দিকী ও গুলাম মোহিউদ্দিন ছিলেন—শান্তি আলোচনার আহ্বান জানান। তাঁরা বলেন, শান্তিপূর্ণ সহাবস্থান ও সংঘাত সমাধানের জন্য জরুরি ভিত্তিতে সংলাপ এবং বোঝাপড়া করা প্রয়োজন।

 আরও দেখুন 
 ভারতে ২০২৫ সাল
 পাকিস্তানে ২০২৫ সাল

 তথ্যসূত্র 

বিষয়শ্রেণী:ভারত–পাকিস্তান সম্পর্ক
বিষয়শ্রেণী:২০২৫-এ আন্তর্জাতিক সম্পর্ক
বিষয়শ্রেণী:ভারতে মে ২০২৫-এ ঘটনা